عندك رقم حظ؟ ايه هو؟ ناس كتير عندهم رقم خاص بيتمنوا انه يجيبلهم الحظ الحلو.
في الثقافة الصينية، في أرقام بيعتبروها حظ حلو او وحش على حسب الكلمة الصيني اللي صوت الرقم شبهها.
مثلاً، كلمة الرقم ٨ صوتها شبه كلمة "تحقيق الثروة". عشان كده، الناس بتعتبره رقم حظ حلو جداً. في ناس ممكن تصرف فلوس كتير عشان يكون عندهم رقم ٨ في أرقام تليفوناتهم او ارقام عربياتهم. حفل افتتاح Olympics في Beijing بدأ الساعة ٨:٠٨ مساءً يوم ٨ أغسطس ٢٠٠٨.
الرقم ٩ كمان رقم حظ حلو بسبب علاقته بأباطرة الصين. كان في ٩ تنانين على هدوم الأباطرة والأسطورة الصينية بتقول ان التنين عنده ٩ عيال. الرقم ٩ كمان معناه "طويل العمر". عشان كده الراجل دايماً بيطلب ايد حبيبته بـ ٩٩ او ٩٩٩ وردة.
طيب ايه رقم "النحس" في الصين؟ ممكن يكون ٤. ناس صينية كتير بتشوف ان ٤ رقم نحس عشان صوته شبه حرف "الموت".
عشان كده، مباني كتير بتنط الدور الرابع، وبتسميه على طول الدور الخامس. في Hong Kong، في مباني بتنط كل الأدوار اللي فيها رقم ٤، زي ٤، ١٤، ٢٤، ٣٤ وكل الأدوار من ٤٠-٤٩. في مباني كمان بتنط الدور ١٣، عشان ده رقم نحس في بلاد مسيحية كتير. في الآخر، مبنى أعلى دور فيه ٥٠ ممكن يكون عنده ٣٥ دور بس في الحقيقة.
ايه اللي بيخلي الصينيين يعتقدوا ان الرقم حظ حلو او وحش؟
شكل الرقم صوت الرقم بالصيني تاريخ الأرقام صوت الرقم بالإنجليزي